CELEX: 62013CN0395
Language: fi
Date: 2013-07-12 00:00:00
Title: Asia C-395/13: Kanne 12.7.2013 — Euroopan komissio v. Belgian kuningaskunta

21.9.2013   
            
            
               FI
            
            
               Euroopan unionin virallinen lehti
            
            
               C 274/10
            
         Kanne 12.7.2013 — Euroopan komissio v. Belgian kuningaskunta
   (Asia C-395/13)
   2013/C 274/18
   Oikeudenkäyntikieli: ranska
   
      Asianosaiset
   
   
      Kantaja: Euroopan komissio (asiamiehet: O. Beynet ja E. Manhaeve)
   
      Vastaaja: Belgian kuningaskunta
   
      Vaatimukset
   
   
               —
            
            
               On todettava, että Belgian kuningaskunta ei ole noudattanut sille yhdyskuntajätevesien käsittelystä 21.5.1991 annetun neuvoston direktiivin 91/271/ETY (1) 3 ja 4 artiklan mukaisia velvoitteitaan kun se ei ole toteuttanut jätevesien viemäröintijärjestelmää ja käsittelyä 57 taajamassa, joiden asukasvastineluku (avl) on suurempi kuin 2 000 ja pienempi kuin 10 000
            
         
               —
            
            
               Belgian kuningaskunta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Komissio väittää kanteessaan, että Belgian kuningaskunta ei ole pannut asianmukaisesti täytäntöön yhdyskuntajätevesien käsittelystä 21.5.1991 annettua neuvoston direktiiviä 91/271/ETY 57 taajaman osalta.
   Direktiivin 91/271/ETY 3 artiklan 1 kohdan ja 4 artiklan 1 kohdan mukaan taajamissa, joiden avl on 2000–10000, viemäröintijärjestelmän on pitänyt olla käytössä 31.5.2005 mennessä.
   Direktiivin 4 artiklan 1 kohdassa säädetään yhdyskuntajätevesien käsittelystä, että jäsenvaltioiden on huolehdittava, että viemäröidyt yhdyskuntajätevedet käsitellään ennen vesistöön johtamista biologisesti tai vastaavalla tavalla.
   Lopuksi direktiivin liitteessä I olevassa D kohdassa säädettyjen tarkkailumenetelmien avulla voidaan varmistaa, ovatko yhdyskuntajätevesien puhdistamot yhdyskuntajätevesiä koskevan direktiivin säännösten mukaisia.
   
      (1)  EYVL L 135, s. 40.